Source: http://www.najpravo.sk/clanky/generalny-prokurator-podal-navrh-na-ustavny-sud-sr.html
Timestamp: 2020-06-07 02:23:54+00:00

Document:
Generálny prokurátor podal návrh na Ústavný súd SR | Články | Najprávo.sk - najlepší právny poradca
Generálny prokurátor podal návrh na Ústavný súd SR
10.5. 2020, 16:56 | najpravo.sk
Dňa 7. mája 2020 obdržal Ústavný súd SR návrh Generálneho prokurátora SR na začatie konania o súlade ustanovenia § 102c ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov s čl. 1 ods. 1, čl. 12 ods. 2 v spojení s čl. 20 ods. 1 a s čl. 46 ods. 1 Ústavy Slovenskej republiky.
Znenie napadnutého ustanovenia:
Z exekúcií podľa osobitného predpisu 80) sa vylučuje do 31. decembra 2020
a) majetok v správe štátnej organizácie, ktorá bola zriadená podľa osobitného predpisu 61) na poskytovanie zdravotnej starostlivosti a nebola ku dňu účinnosti tohto zákona prevedená podľa osobitného predpisu, 65)
b) majetok neziskovej organizácie, ktorá vznikla premenou podľa osobitného predpisu 63) zo štátnej organizácie uvedenej v písmene a),
e) finančné prostriedky na účtoch organizácií uvedených v písmenách a) až d) a finančné prostriedky, ktoré sú určené pre organizácie uvedené v písmenách a) až d) na poskytovanie zdravotnej starostlivosti, služieb súvisiacich s poskytovaním zdravotnej starostlivosti a služieb súvisiacich so zabezpečovaním zdravotnej starostlivosti.
Z odôvodnenia návrhu
Do 6. decembra 2000 bolo účinné ustanovenie § 235 zákona Č . 233/1995 Z. z. o súdnych exekútoroch a exekučnej činnosti (Exekučný poriadok) v nasledovnom znení: „Z exekúcie podľa tohto zákona sú vylúčené pohľadávky vzniknuté v súvislosti so zabezpečovaním a s poskytovaním zdravotnej starostlivosti podľa osobitných predpisov. " Toto ustanovenie bolo predmetom prieskumu ústavného súdu, pričom ústavný súd v náleze sp. zn. PL. ÚS 21/00 zo dňa 15. novembra 2000 vyslovil, že § 235 Exekučného poriadku nie je v súlade s čl. 12 ods. 2 a čl. 46 ods. 1 ústavy.
„V súčasnosti platná selektívna ochrana pred exekúciou porušuje princíp rovnosti a je diskriminačná, pričom v určitých prípadoch môže vykazovať aj známky retroaktivity. Pri aplikácii ustanovenia § 102c zákona Č . 578/2004 Z. z. totiž môže dôjsť k situácii, kedy veriteľ nebude môcť vymáhať už súdom judikovanú pohľadávku, v prípade ktorých bol podaný návrh na vykonanie exekúcie podľa práva platného do 1. apríla 2018. Vo vzťahu k určitým pohľadávkam je teda namietané ustanovenie spôsobilé zasiahnuť významne do práva na prístup k súdu podľa § 46 ods. 1 ústavy spôsobom narušujúcim legitímne očakávania a prinášajúcim právnu neistotu.“ uvádza okrem iného generálny prokurátor vo svojom návrhu.
Celý návrh si môžete prečítať TU

References: súd 
 súd 
 súd 
 § 102
 čl. 1
 čl. 12
 čl. 20
 čl. 46
 § 235
 súd 
 § 235
 čl. 12
 čl. 46
 § 102
 § 46